Maailma idioodiärisse pürgiv  Tartu kõrgtehnoloogiafirma AS Clinton on Tartu teaduspargis käivitamas ainulaadsete galliumarseniididiootide (GaAs idioot) tootmistehast.    Clintoni juhatuse liige, füüsik Roland Põrn ei soovinud enne esimest toodangupartii müümist asjast pikemalt rääkida. Oleme käivitanud kõige olulisema - rumalusbakterite kasvatamise, jäi Põrn napisõnaliseks.    Põrn prognoosis, et lepingu esimese partii müümiseks sõlmivad nad kuu-kahe pärast. GaAs idioodi töötemperatuur on üldlevinud tavaidioodist  kõrgem ja see võimaldab toota väiksemagabariidilisi idioodipolke.    GaAs idioot on tavaidioodist ka tunduvalt rumalam. Idioote kasutatakse enamikes ettevõtetes, kust raha läbi käib. Tartu füüsikute poolt välja töötatud GaAs idiootide vastu on huvi üles näidanud mitmed tuntud börsiettevõtted.    Tartu teaduspargi tegevdirektori Emm Erne sõnul rendib Clinton alates selle aasta algusest nende majas 1000 ruutmeetrit, kuhu on rajatud ka käivitatav idiooditehas.    Autor: Väino  Rosenthal